CELEX: C2006/178/15
Language: et
Date: 2006-07-29 00:00:00
Title: Kohtuasi C-207/05: Euroopa Kohtu (esimene koda)  1. juuni 2006.  aasta otsus — Euroopa Ühenduste Komisjon  versus  Itaalia Vabariik (Liikmesriigi kohustuste rikkumine — Riigiabi — EÜ artikli 88 lõike 2 teine lõik — Ühisturuga kokkusobimatu abi — Tagasinõudmise kohustus — Täitmata jätmine)

29.7.2006   
            
            
               ET
            
            
               Euroopa Liidu Teataja
            
            
               C 178/10
            
         Euroopa Kohtu (esimene koda) 1. juuni 2006. aasta otsus — Euroopa Ühenduste Komisjon versus Itaalia Vabariik
   (Kohtuasi C-207/05) (1)
   
   (Liikmesriigi kohustuste rikkumine - Riigiabi - EÜ artikli 88 lõike 2 teine lõik - Ühisturuga kokkusobimatu abi - Tagasinõudmise kohustus - Täitmata jätmine)
   (2006/C 178/15)
   Kohtumenetluse keel: itaalia
   Pooled
   
      Hageja: Euroopa Ühenduste Komisjon (esindajad: V. Di Bucci ja L. Pignataro)
   
      Kostja: Itaalia Vabariik (esindajad: I. M. Braguglia, keda abistas avvocato dello Stato M. Fiorilli)
   Kohtuasja ese
   Liikmesriigi kohustuste rikkumine — Komisjoni 5. juuni 2002. aasta otsuse 2003/193/EÜ Itaalia poolt avalikke teenuseid osutavatele riikliku enamusosalusega ettevõtjatele maksuvabastuste ja subsideeritud laenude näol antud riigiabi kohta (C-27/99 (endine NN 69/78))(EÜT L 77, lk 21) — Ühisturuga kokkusobimatuks tunnistatud abi tagasinõudmiseks vajalike meetmete võtmata jätmine määratud tähtaja jooksul
   Resolutiivosa
   
               1.
            
            
               Kuna Itaalia Vabariik ei ole määratud tähtaja jooksul võtnud kõiki vajalikke meetmeid komisjoni 5. juuni 2002. aasta otsuses 2003/193/EÜ Itaalia poolt avalikke teenuseid osutavatele riikliku enamusosalusega ettevõtjatele maksuvabastuste ja subsideeritud laenude näol antud riigiabi kohta ebaseaduslikuks ja ühisturuga kokkusobimatuks tunnistatud riigiabi tagasisaamiseks selle adressaatidelt või vähemalt ei ole komisjoni nimetatud meetmetest teavitanud, siis on Itaalia Vabariik rikkunud nimetatud otsuse artiklitest 3 ja 4 tulenevaid kohustusi.
            
         
               2.
            
            
               Mõista kohtukulud välja Itaalia Vabariigilt.
            
         
      (1)  ELT C 182, 23.7.2005.